Скоро след като „Емден“ е потопен и необходимостта от издирването му отпада, „Хемпшир“ е привлечен към охрана на конвой с войски на АНЗАК, плаващ за Египет. През декември „Хемпшир“ пристига за ремонт в Гибралтар, след което е присъединен към Гранд Флийт. През януари 1915 г. крайцерът е включен в състава на 7-а крайцерска ескадра. През ноември същата година „Хемпшир“ охранява корабоплаването в Бяло море. На 31 май 1916 г. „Хемпшир“ участва в Ютландската битка, в състава на 2-ра крайцерска ескадра.